Ons was in die groot huis, daar is 3 slaapkamers onder, elk met skuifdeur na buite en sy eie privaat badkamer, en 2 baie groot kamers bo ( elk met eie badkamer en 'kitchenette' asook eie balkon) met privaat ingang (buite trap). Alle kamers het enkelbeddens. Die onderste deel van die huis het 'n massiewe groot kuier-stoep met ingeboude braai en goed toegeruste kombuis. Die pad is nie so goed nie, 'n hoë voertuig word aanbeveel. Die rots-swembad is 'n heerlike lafenis op warm dae. Die rustigheid en lieflike omgewing was 'n wenner, ons sal jul baie graag weer besoek!